钦定古今图书集成/明伦汇编/官常典/第746卷 > 徐泽
## 钦定古今图书集成/明伦汇编/官常典/第746卷 > 徐泽

按《襄阳府志》：“泽字兑若，襄阳人。父为隐君子，携之就
读，偶应童子试，太守慈谿冯大奇之。戊午，葛屺瞻督
学楚，取冠多士，曰：‘子无留行矣。即以是科售。每上公
车回，闭户静对如诸生。著《诗经旷览》，越十年戊辰中
第十九人。后刻制艺出，海内快读之。授遵化令。赴任
六日，城破殉难死，中外惜焉。加赠太仆寺丞，荫一子’”
入监读书。母老，郡邑而上至中丞，咸恤其家不倦。以
上寿终。